Ægteskabet blev dog ulykkeligt. Charlotte Frederikke blev beskrevet som meget smuk i sin ungdom, men blev også betragtet som lunefuld, vidløftig, letsindig og mytoman, egenskaber, der senere sagdes at gå igen hos hendes søn, Frederik 7. Da Christian Frederik erfarede, at prinsessen havde et forhold til sin franske sanglærer, komponisten [[Jean Baptiste Édouard Du Puy|Edouard du Puy]], der skrev musikken til ''[[Ungdom og Galskab]]'', blev ægteskabet ophævet. Charlotte Frederikke forvistes til [[Horsens]] og fik forbud mod at se sin søn. du Puy forvistes til [[Sverige]] – han fik to timer til at forlade Danmark og sit hjem i [[Vingårdstræde]] 15, hvor prinsessen havde besøgt ham.<ref>Smidt og Winge: ''Hen over torv og gade'', (s. 183), forlaget Gyldendal, {{ISBN|87-00-25216-6}}</ref> Det siges, at Christian 8. livet igennem var plaget af mindet om dette ægteskab.
Titler Kunst Religion Samfund Historie Biblioteks-_og_informationsvidenskab Kultur